CELEX: 52004PC0691
Language: mt
Date: 2004-10-22
Title: Proposta għal Regolament tal-Kunsill li jestendi d-dazju definittiv ta' kontra l-bejgħ bi prezz iktar baxx minn dak tas-suq impost bir-Regolament (KE) Nru 964/2003 fuq l-importazzjonijiet ta' tagħmir ta' tubi jew pajpijiet, tal-ħadid jew l-azzar, li jkunu ġejjin mir-Repubblika tal-Poplu taċ-Ċina, għall-importazzjonijiet ta' tagħmir ta' tubi jew pajpijiet, tal-ħadid jew l-azzar, li jkunu ġew ikkunsinnati mis-Sri Lanka, kemm jekk ikunu ddikjarati li ġejjin mis-Sri Lanka jew le

Avis juridique important

|

52004PC0691

Proposta għal Regolament tal-Kunsill li jestendi d-dazju definittiv ta' kontra l-bejgħ bi prezz iktar baxx minn dak tas-suq impost bir-Regolament (KE) Nru 964/2003 fuq l-importazzjonijiet ta' tagħmir ta' tubi jew pajpijiet, tal-ħadid jew l-azzar, li jkunu ġejjin mir-Repubblika tal-Poplu taċ-Ċina, għall-importazzjonijiet ta' tagħmir ta' tubi jew pajpijiet, tal-ħadid jew l-azzar, li jkunu ġew ikkunsinnati mis-Sri Lanka, kemm jekk ikunu ddikjarati li ġejjin mis-Sri Lanka jew le  /* KUMM/2004/0691 finali */  

Proposta għal REGOLAMENT TAL-KUNSILL li jestendi d-dazju definittiv ta' kontra l-bejgħ bi prezz iktar baxx minn dak tas-suq impost bir-Regolament (KE) Nru 964/2003 fuq l-importazzjonijiet ta' tagħmir ta' tubi jew pajpijiet, tal-ħadid jew l-azzar, li jkunu ġejjin mir-Repubblika tal-Poplu taċ-Ċina, għall-importazzjonijiet ta' tagħmir ta' tubi jew pajpijiet, tal-ħadid jew l-azzar, li jkunu ġew ikkunsinnati mis-Sri Lanka, kemm jekk ikunu ddikjarati li ġejjin mis-Sri Lanka jew le(preżentata mill-Kummissjoni)MEMORANDUM TA' SPJEGAZZJONIF'Ġunju ta' l-2003 il-Kunsill, bir-Regolament (KE) Nru 964/2003, kien impona dazji kontra l-bejgħ bi prezz iktar baxx minn dak tas-suq ta' 58,6% fuq l-importazzjoni ta' tagħmir ta' tubi jew pajpijiet li jkunu ġejjin mir-Repubblika tal-Poplu taċ-Ċina ('PRC').Wara talba li saret mill-Kumitat tad-Difiża ta' l-Industrija tat-Tagħmir ta' l-Issaldjar Tarf ma' Tarf ta' l-Azzar ta' l-Unjoni Ewropea (Defence Committee of the Steel Butt-Welding Fittings Industry of the European Union) f'isem erba' produtturi tal-Komunità, f'Marzu 2004 il-Kummissjoni bdiet stħarriġ dwar allegat ksur tal-miżuri fuq l-importazzjonijiet ta' tagħmir ta' tubi jew pajpijiet li jkunu ġejjin mill-PRC, liema importazzjonijiet kienu kkunsinnati mis-Sri Lanka.L-istħarriġ wera li fil-Komunità kien hemm żieda sostanzjali fl-importazzjonijiet ta' tagħmir ta' tubi jew pajpijiet mis-Sri Lanka. Għal dawn il-prattiki ma setgħet tingħata l-ebda ġustifikazzjoni ekonomika jew raġuni suffiċjenti ħlief li jkun evitat id-dazju kontra l-bejgħ bi prezz iktar baxx minn dak tas-suq li kien ġie impost fuq it-tagħmir ta' tubi jew pajpijiet li jkun ġej mill-PRC.Għalhekk, qed jiġi propost li l-Kunsill jadotta l-proposta mehmuża għal Regolament li jestendi d-dazju definittiv għal kontra l-bejgħ bi prezz iktar baxx minn dak tas-suq ta' 58,6%, impost fuq l-importazzjoni ta' tagħmir ta' tubi jew pajpijiet li jkun ġej mill-PRC, għall-importazzjoni ta' tagħmir ta' tubi jew pajpijiet ikkunsinnati mis-Sri Lanka, kemm jekk dawn ikunu ddikjarati li ġejjin mis-Sri Lanka jew le. Ir-Regolament għandu jiġi ppubblikat fil-Ġurnal Uffiċjali sa mhux aktar tard mit-2 ta' Diċembru 2004.Proposta għal REGOLAMENT TAL-KUNSILL li jestendi d-dazju definittiv ta' kontra l-bejgħ bi prezz iktar baxx minn dak tas-suq impost bir-Regolament (KE) Nru 964/2003 fuq l-importazzjonijiet ta' tagħmir ta' tubi jew pajpijiet, tal-ħadid jew l-azzar, li jkunu ġejjin mir-Repubblika tal-Poplu taċ-Ċina, għall-importazzjonijiet ta' tagħmir ta' tubi jew pajpijiet, tal-ħadid jew l-azzar, li jkunu ġew ikkunsinnati mis-Sri Lanka, kemm jekk ikunu ddikjarati li ġejjin mis-Sri Lanka jew leIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi il-Komunità Ewropea,Wara li kkunsidra r-Regolament tal-Kunsill (KE) Nru 384/96 tat-22 ta' Diċembru 1995 dwar il-ħarsien kontra importazzjonijiet bi prezz iktar baxx minn dak tas-suq minn pajjiżi li mhumiex membri tal-Komunità Ewropea [1] (ir-'Regolament bażiku'), u l-aktar l-Artikolu 13 tiegħu,[1]  ĠU L 56, tas-6.3.1996, p. 1, kif emendat l-aħħar bir-Regolament (KE) Nru 461/2004 (ĠU L 77, tat-13.3.2004, p. 12).Wara li kkunsidra l-proposta mibgħuta mill-Kummissjoni wara l-konsultazzjoni li saret mal-Kumitat Konsultattiv,Billi:A. IL-PROĊEDURA1. Il-Miżuri preżenti(1) Wara r-reviżjoni ta' għeluq iż-żmien, bir-Regolament (KE) Nru 964/2003 [2][2]  ĠU L 139, tas-6.6.2003, p. 1, kif emendat l-aħħar bir-Regolament (KE) Nru 2212/2003 (ĠU L 332, tad-19.12.2003, p. 3).('ir-Regolament oriġinali'), il-Kunsill kien impona, inter alia, dazju definittiv ta' kontra l-bejgħ bi prezz iktar baxx minn dak tas-suq ta' 58,6% fuq l-importazzjonijiet ta' tagħmir ta' tubi jew pajpijiet (għajr tagħmir fondut (cast fittings), fanġi u tagħmir bil-kamin) tal-ħadid jew l-azzar (li ma jinkludix azzar abjad), b'dijametru ta' barra li ma jkunx aktar minn 609,6 mm, ta' għamla użata għall-issaldjar tarf ma' tarf jew għanijiet oħrajn, li jaqa' taħt il-kodiċi NM ex 7307 93 11 (kodiċi TARIC 7307 93 11 99), ex 7307 93 19 (kodiċi TARIC 7307 93 19 99), ex 7307 99 30 (kodiċi TARIC 7307 99 30 98) u ex 7307 99 90 (kodiċi TARIC 7307 99 90 98) u li jkun ġej mir-Repubblika tal-Poplu taċ-Ċina ('PRC').2. It-Talba(2) Fl-20 ta' Jannar 2004, il-Kummissjoni rċeviet talba skond l-Artikolu 13(3) tar-Regolament bażiku biex tistħarreġ l-allegat ksur tal-miżuri kontra l-bejgħ bi prezz iktar baxx minn dak tas-suq fuq l-importazzjoni ta' tagħmir ta' tubi jew pajpijiet li jkun ġej mill-PRC. It-talba ntbagħtet mill-Kumitat tad-Difiża ta' l-Industrija tat-Tagħmir ta' l-Issaldjar Tarf ma' Tarf ta' l-Unjoni Ewropea (Defence Committee of the Steel Butt-Welding Fittings Industry of the European Union) f'isem erba' produtturi tal-Komunità.(3) It-talba allegat li kien hemm tibdil fil-mudell tal-kummerċ wara li daħlu fis-seħħ il-miżuri kontra l-bejgħ bi prezz iktar baxx minn dak tas-suq fuq l-importazzjonijiet ta' tagħmir ta' tubi jew pajpijiet li jkunu ġejjin mill-PRC, kif intwera minn żieda sostanzjali fl-importazzjoni ta' l-istess prodott li ġej mis-Sri Lanka.(4) Kien allegat li din il-bidla fil-mudell tal-kummerċ kienet qed tibda mill-ġarr ta' tagħmir ta' tubi jew pajpijiet li jkunu ġejjin mill-PRC vija s-Sri Lanka. Kien allegat ukoll li ma kienx hemm raġuni biżżejjed jew ġustifikazzjoni ekonomika għal dawn il-ħidmiet, għajr l-eżistenza tad-dazji kontra l-bejgħ bi prezz iktar baxx minn dak tas-suq fuq tagħmir ta' tubi jew pajpijiet li jkun ġejjin mill-PRC.(5) Fl-aħħar, l-applikant allega li l-effetti ta' rimedju tad-dazji kontra l-bejgħ bi prezz iktar baxx minn dak tas-suq li hemm bħalissa fuq tagħmir ta' tubi jew pajpijiet li jkunu ġejjin mill-PRC kienu qed jidgħajjfu kemm f'termini ta' kwantitajiet u ta' prezzijiet, u li l-bejgħ bi prezz iktar baxx minn dak tas-suq kien qed iseħħ f'rabta mal-valuri normali li kienu ġew stabbiliti qabel għat-tagħmir ta' tubi jew pajpijiet li jkun ġejjin mill-PRC.3. Il-Bidu(6) Bis-saħħa tar-Regolament (KE) Nru 395/2004 [3] ("ir-Regolament tal-bidu ta' l-istħarriġ") il-Kummissjoni bdiet stħarriġ fl-allegat ksur tal-miżuri ta' kontra l-bejgħ bi prezz aktar baxx minn dak tas-suq, liema miżuri kienu ġew imposti fuq l-importazzjoni ta' tagħmir ta' tubi jew pajpijiet li jkun ġej mill-PRC, b'rabta ma' l-importazzjonijiet ta' tagħmir ta' tubi jew pajpijiet ikkunsinnati mis-Sri Lanka, kemm jekk dawn ikunu ġew iddikjarati li ġejjin mis-Sri Lanka jew le. Skond l-Artikoli 13(3) u 14(5) tar-Regolament bażiku, din ordnat lill-awtoritajiet tad-dwana biex mill-4 ta' Marzu 2004 dawn jibdew jirreġistraw l-importazzjonijiet ta' tagħmir ta' tubi jew pajpijiet ikkunsinnati mis-Sri Lanka, kemm jekk iddikjarati li ġejjin mis-Sri Lanka jew le, li jaqgħu taħt il-kodiċi NM ex 7307 93 11 (kodiċi TARIC 7307 93 11 94), ex 7307 93 19 (kodiċi TARIC 7307 93 19 94), ex 7307 99 30 (kodiċi TARIC 7307 99 30 94) u ex 7307 99 90 (kodiċi TARIC 7307 99 90 94). Il-Kummissjoni tat parir lill-awtoritajiet tal-PRC u s-Sri Lanka dwar il-fatt li kien ingħata bidu għal dan l-istħarriġ.[3]  ĠU L 65, tat-3.3.2004, p. 7.4. L-Istħarriġ(7) Kienu ntbagħtu kwestjonarji lill-produtturi/esportaturi fil-PRC (ma kien hemm l-ebda produtturi magħrufa fis-Sri Lanka) kif ukoll lill-impurtaturi fil-Komunità msemmija fit-talba jew magħrufa lill-Kummissjoni mill-istħarriġ li kienu wassal għall-impożizzjoni tal-miżuri preżenti fuq l-importazzjoni ta' tagħmir ta' tubi jew pajpijiet li jkun ġej mill-PRC ("l-istħarriġ ta' qabel"). Il-partijiet interessati kienu ngħataw l-opportunità biex jagħtu l-ideat tagħhom bil-miktub u li jitolbu għal smigħ fiż-żmien stabbilit fir-Regolament tal-bidu ta' l-istħarriġ.(8) L-ebda produttur jew esportatur fil-PRC ma wieġeb għall-kwestjonarju u l-ebda impurtatur fil-Komunità ma kien wieġeb għall-kwestjonarju. Ħadd mill-produtturi jew l-esportaturi tas-Sri Lanka m'għamel lilu nnifsu magħruf jew wieġeb għall-kwestjonarju.5. Il-Perjodu ta' l-istħarriġ(9) Il-perjodu ta' l-istħarriġ kopra l-perjodu bejn l-1 ta' Jannar 2003 sal-31 ta' Diċembru 2003 ('PS'). Id-data mis-sena 2000 sat-tmiem tal-PS kienet intużat biex ikun mistħarreġ it-tibdil fil-mudell tal-kummerċ.B. IR-RIŻULTATI TA' L-ISTĦARRIĠ1. Kunsiderazzjonijiet ġenerali/il-grad ta' kooperazzjoni(a) Is-Sri Lanka(10) L-ebda produttur jew esportatur ta' tagħmir ta' tubi jew pajpijiet mis-Sri Lanka ma għen fl-istħarriġ. Fil-fatt, l-awtoritajiet tas-Sri Lanka għarrfu lill-Kummissjoni li m'hemm l-ebda kumpannija fis-Sri Lanka li hija rreġistrata bħala manifattur ta' tagħmir ta' tubi jew pajpijiet kif iddefinit fi-Regolament tal-bidu. L-uniku tagħrif li l-Kummissjoni rċeviet mill-impurtaturi kienu dikjarazzjonijiet li dawn ma mpurtawx tagħmir ta' tubi jew pajpijiet mis-Sri Lanka. Il-Kummissjoni għamlitha ċara lill-impurtaturi u lill-awtoritajiet tas-Sri Lanka li n-nuqqas ta' kooperazzjoni setgħet twassal għall-applikazzjoni ta' l-Artikolu 18 tar-Regolament bażiku. Dawn il-partijiet kienu wkoll konxji mill-konsegwenzi tan-nuqqas ta' kooperazzjoni.(b) Il-PRC(11) L-ebda produttur jew esportatur Ċiniż ma għen fl-istħarriġ.(12) Il-Kummissjoni għamlitha ċara lil dawn il-kumpanijji li n-nuqqas ta' kooperazzjoni jista' jwassal għall-applikazzjoni ta' l-Artikolu 18 tar-Regolament bażiku. Dawn il-partijiet kienu wkoll konxji mill-konsegwenzi tan-nuqqas ta' kooperazzjoni.2. Il-Prodott ikkonċernat u l-prodott li jixxiebah(13) Il-prodott ikkonċernat mill-allegat ksur huwa t-tagħmir ta' tubi jew pajpijiet(għajr tagħmir fondut, flanġi jew tagħmir bil-kamin) tal-ħadid jew l-azzar (li ma jinkludix azzar abjad), b'dijametru ta' barra li ma jkunx aktar minn 609,6 mm, ta' għamla użata għall-issaldjar tarf ma' tarf jew għanijiet oħrajn, li bħalissa huwa kklassifikat fil-kodiċi NM ex 7307 93 11 (kodiċi TARIC 7307 93 11 94), ex 7307 93 19 (kodiċi TARIC 7307 93 19 94), ex 7307 99 30 (kodiċi TARIC 7307 99 30 94) u ex 7307 99 90 (kodiċi TARIC 7307 99 90 94).(14) Fin-nuqqas ta' kooperazzjoni mill-partijiet kollha fis-Sri Lanka u meta wieħed iqis it-tibdil li sar fil-mudell tal-kummerċ kif deskritt fit-taqsima li ġejja, wieħed jista' jikkonkludi, fin-nuqqas ta' kull evidenza kuntrarja, li t-tagħmir ta' tubi jew pajpijiet esportati lejn il-Komunità mill-PRC u dawk ikkunsinnati mis-Sri Lanka għandhom l-istess karatteristiċi fiżiċi u kimikali bażiċi u għandhom ukoll l-istess użi. Għalhekk, dawn jitqiesu bħala prodotti li jixxiebhu fit-tifsira ta' l-Artikolu 1(4) tar-Regolament bażiku.3. Il-bidla fil-mudell tal-kummerċ(15) Kif intqal fil-punt (4), it-tibdil fil-mudell tal-kummerċ kien allegat li qed jibda mill-ġarr vija s-Sri Lanka.(16) Billi l-ebda kumpannija tas-Sri Lanka ma għenet fl-istħarriġ, l-esportazzjonijiet mis-Sri Lanka lejn il-Komunità kellhom jiġu stabbiliti fuq il-bażi tal-fatti disponibbli skond l-Artikolu tar-Regolament bażiku. Id-data ta' l-Eurostat, li kienet l-aktar tagħrif xieraq, għalhekk intużat biex ikunu stabbiliti l-prezzijiet ta' l-esportazzjoni mis-Sri Lanka lejn il-Komunità.(17) L-importazzjonijiet ta' tagħmir ta' tubi jew pajpijiet mis-Sri Lanka żdiedu minn 0 tunnellati fis-sena 2000 għal 302 tunnellati fil-PS. Dawn l-importazzjonijiet mis-Sri Lanka bdew f'Lulju ta' l-2002, fi żmien meta l-istħarriġ ta' qabel kien għadu għaddej. L-importazzjonijiet fil-Komunità ta' tagħmir ta' tubi jew pajpijiet mill-PRC żdiedu minn 44 tunnellata fis-sena 2000 għal 287 tunnellata fil-PS. Madankollu, din iż-żieda fl-esportazzjonijiet mill-PRC għandha tinqara flimkien mal-livell ta' esportazzjonijiet li kien hemm fil-perjodu in kwistjoni ta' l-istħarriġ oriġinali [4]. Fil-fatt, il-volum ta' l-esportazzjonijiet miċ-Ċina fil-PS kien ilaħħaq għal inqas minn 10% tal-volum esportat fil-perjodu in kwistjoni ta' l-istħarriġ oriġinali. Fid-dawl ta' dan t'hawn fuq, u fin-nuqqas ta' kull xhieda kuntrarja, instab li l-importazzjonijiet ikkunsinnati mis-Sri Lanka kienu qed jikkumpensaw għal uħud mill-importazzjonijiet ta' qabel mill-PRC.[4]  Regolament tal-Kunsill (KE) Nru 584/96 (ĠU L 84, tat-3.4.1996, p. 1).(18) Mill-figuri t'hawn fuq, wieħed jista' jikkonkludi li kien hemm tibdil ċar fil-mudell tal-kummerċ. Dan kien beda mill-istħarriġ ta' qabel u wassal għall-impożizzjoni tal-miżuri preżenti fuq l-importazzjoni tal-prodott ikkonċernat li ġej mill-PRC u mbagħad żviluppa f'daqqa wara l-impożizzjoni ta' dawn il-miżuri.4. Raġuni jew ġustifikazzjoni ekonomika mhux suffiċjenti(19) Fin-nuqqas ta' kooperazzjoni mill-partijiet kollha tas-Sri Lanka jew tal-PRC u fin-nuqqas ta' kull xhieda kuntrarja, wieħed jista' jikkonkludi li, meta titqies il-koinċidenza fiż-żmien ma' l-istħarriġ ta' qabel li wassal għal impożizzjoni tal-miżuri preżenti, it-tibdil fil-mudell tal-kummerċ beda mat-tpoġġija fis-seħħ tad-dazju kontra l-bejgħ bi prezz aktar baxx impost fuq l-importazzjoni tal-prodott ikkonċernat li kien ġej mill-PRC aktar milli ma' xi raġuni suffiċjenti oħra jew ġustifikazzjoni ekonomika fit-tifsira ta' l-Artikolu 13(1) tar-Regolament bażiku.(20) Għalhekk, wieħed jista' jikkonkludi li ma kien hemm l-ebda raġuni raġonevoli oħra fit-tibdil tal-mudell tal-kummerċ ħlief li jkunu evitati d-dazji ta' kontra l-bejgħ bi prezz baxx fuq l-importazzjoni ta' tagħmir ta' tubi jew pajpijiet li huma ġejjin mill-PRC.5. Id-dgħufija ta' l-effetti ta' rimedju tad-dazju f'termini ta' prezzijiet u/jew il- kwantitajiet tal-prodotti li jixxiebhu(21) Ibbażat fuq l-analiżi ta' l-andament tal-kummerċ li sar hawn fuq, instab li l-bidla fil-mudell ta' l-importazzjonijiet tal-Komunità hija marbuta mal-fatt li kien hemm fis-seħħ miżuri għal kontra l-bejgħ bi prezz aktar baxx minn dak tas-suq. L-importazzjonijiet iddikjarati li ġejjin mis-Sri Lanka kienu neqsin fis-suq tal-Komunità sa Ġunju ta' l- 2002. Wara din id-data, l-importazzjonijiet iddikjarati li ġejjin mis-Sri Lanka żdiedu sostanzjalment, u laħqu mat-302 tunnellati matul il-PS. Dan il-volum jirrappreżenta 0,6 % tal-konsum tal-Komunità matul il-PS ta' l-istħarriġ ta' qabel. Għandu jitqies sew il-fatt li l-importazzjonijiet tal-prodott ikkonċernat fil-Komunità huma maqsumin bejn numru ta' pajjiżi esportaturi differenti. L-aktar, għall-PS, is-Sri Lanka kellha 2.5% tal-volumi ta' l-importazzjoni kollha tal-prodott ikkonċernat fil-Komunità, waqt li l-aktar pajjiż esportatur importanti f'dik is-sena (ir-Repubblika Slovakka) kellu 12%. Barra minn hekk, is-Sri Lanka huwa it-tnax-il pajjiż importatur l-aktar importanti tal-prodott ikkonċernat fil-Komunità, minn lista ta' 36 pajjiż esportatur.(22) Dwar il-prezzijiet tal-prodotti kkunsinnati mis-Sri Lanka u fin-nuqqas ta' kooperazzjoni u ta' kull xhieda kuntrarja, id-data ta' l-Eurostat wriet li l-prezzijiet ta' l-esportazzjoni medji tal-prodotti impurtati mis-Sri Lanka matul il-PS kienu aktar baxxi mill-(i) prezzijiet ta' l-esportazzjoni medji stabbiliti għall-PRC fl-istħarriġ ta' qabel; u (ii) prezzijiet ta' l-industrija tal-Komunità. Kien ġie stabbilit li matul il-PS il-prezzijiet ta' l-importazzjonijiet mis-Sri Lanka kienu iktar minn 12% baxxi mill-prezzijiet ta' l-esportazzjoni taċ-Ċina.(23) Fuq il-bażi ta' dan t'hawn fuq, wieħed jista' jikkonkludi li t-tibdil li seħħ fl-andamenti kummerċjali, flimkien mal-prezzijiet baxxi ħafna tal-prodotti esportati mis-Sri Lanka dgħajfu l-effetti tar-rimedju tal-miżuri ta' kontra l-bejgħ bi prezz baxx kemm f'termini ta' kwantitajiet kif ukoll tal-prezzijiet tal-prodotti li jixxiebhu.6. Evidenza ta' bejgħ bi prezz baxx aktar minn dak tas-suq b'rabta mal-valuri normali li kienu stabbiliti qabel għal prodotti li jixxiebhu(24) Biex ikun stabbilit jekk setgħetx tinstab xhieda ta' bejgħ bi prezz baxx b'rabta mal-prodott ikkonċernat li kien esportat lejn il-Komunità mis-Sri Lanka matul il-PS, il-prezzijiet ta' l-esportazzjoni stabbiliti fuq il-bażi tad-data ta' l-Eurostat intużaw skond l-Artikolu 18 tar-Regolament bażiku.(25) L-Artikolu 13(1) tar-Regolament bażiku jeħtieġ xhieda ta' bejgħ bi prezz baxx b'rabta mal-valuri normali li kienu ġew stabbiliti qabel għall-prodotti li jixxiebhu. Fl-istħarriġ ta' qabel, it-Tajlandja instabet li kienet pajjiż b'ekonomija ta' suq li tixbah lil dik tal-PRC, u għalhekk dan kien xieraq biex ikun stabbilit il-valur normali.(26) Biex ikun hemm paragun ġust bejn il-valur normali u l-prezz ta' l-esportazzjoni, sar provvediment, fl-għamla ta' aġġustamenti, għad-differenzi li laqtu l-prezzijiet u l-komparabilità tal-prezz. Dawn l-aġġustamenti saru skond l-Artikolu 2(10) tar-Regolament bażiku b'rabta mal-ġarr u l-assigurazzjoni. Fin-nuqqas ta' tagħrif ieħor dwar dawn il-fatturi, intużat id-data li kien hemm fit-talba.(27) Skond l-Artikoli 2(11) u 2(12) tar-Regolament bażiku, il-paragun bejn il-valur normali medju mwieżen kif stabbilit fl-istħarriġ ta' qabel u l-medja mwieżna tal-prezzijiet ta' l-esportazzjoni matul dan il-PS, imfisser bħala perċentwali tal-prezz CIF fil-fruntieri tal-Komunità, dazju mhux imħallas, wera li kien hemm xiri bi prezz baxx fl-importazzjoni ta' tagħmir ta' tubi jew pajpijiet li kien ikkunsinnat mis-Sri Lanka. Il-marġinu ta' xiri bi prezz baxx li nstab, imfisser bħala perċentwali tal-prezz CIF fil-fruntieri tal-Komunità, dazju mhux imħallas, kien ta' 34,3 %.Ċ. Il-MIŻURI(28) Minħabba l-ksur li nstab fit-tifsira ta' l-Artikolu 13(1) tar-Regolament bażiku, il-miżuri preżenti ta' kontra l-bejgħ bi prezz aktar baxx minn dak tas-suq fuq l-importazzjoni tal-prodott ikkonċernat li ġej mill-PRC għandhom ikunu estiżi għall-istess prodott ikkunsinnat mis-Sri Lanka, kemm jekk dan ikun iddikjarat li ġej mis-Sri Lanka jew le.(29) Id-dazju estiż għandu jkun dak stabbilit fl-Artikolu 1(2) tar-Regolament oriġinali.(30) Skond l-Artikoli 13(3) u 14(5) tar-Regolament bażiku, li jipprovdi li l-miżuri kollha li jiġu estiżi għandhom ikunu jgħoddu għall-importazzjonijiet irreġistrati mid-data tar-reġistrazzjoni, id-dazju kontra l-bejgħ bi prezz baxx għandu jinġabar minn fuq l-importazzjonijiet ta' tagħmir ta' tubi jew pajpijiet li jkunu ġew ikkunsinnati mis-Sri Lanka, u li jkunu daħlu fil-Komunità taħt ir-reġistrazzjoni imposta bl-Artikolu 2 tar-Regolament tal-bidu ta' l-istħarriġ.(31) Il-ksur qed iseħħ barra l-Komunità. L-Artikolu 13 tar-Regolament bażiku waqt li għandu l-għan li jiġġieled il-prattika ta' ksur mingħajr ma jolqot lill-operaturi li jistgħu juru li mhumiex involuti f'dawn il-ħidmiet, m'għandux dispożizzjoni speċifika li tipprovdi biex dawk il-prodotturi li jippruvaw li mhumiex involuti f'tali ħidmiet jiġu ttrattati mod ieħor. Għalhekk, jidher meħtieġ li tiddaħħal possibilità għal dawk il-produtturi li ma bigħux il-prodott ikkonċernat għall-esportazzjoni matul il-PS u li m'għandhomx x'jaqsmu ma' dawk l-esportaturi jew produtturi li huma suġġetti għad-dazju kontra l-bejgħ bi prezz baxx, biex dawn jitolbu eżenzjoni mill-miżuri fuq dawn l-importazzjonijiet. Il-produtturi kkonċernati li jistgħu jikkunsidraw li jagħmlu talba għall-eżenzjoni minn dan id-dazju estiż jistgħu jkunu mitluba jimlew kwestjonarju biex il-Kummissjoni tkun tista' tistabbilixxi jekk tkunx tista' tingħata din l-eżenzjoni. Din l-eżenzjoni tista' tingħata wara li tkun saret valutazzjoni ta', per eżempju, is-sitwazzjoni tas-suq tal-prodott ikkonċernat, il-ħila tal-produzzjoni u l-użu tal-ħila, l-akkwist, il-bejgħ, il-probabbiltà ta' prattika li dwarhom ma jkunx hemm raġuni biżżejjed jew ġustifikazzjoni ekonomika, kif ukoll ix-xhieda ta' bejgħ bi prezz aktar baxx minn dak tas-suq. Normalment, il-Kummissjoni tista' tagħmel żjajjar ta' verifika fuq il-post. It-talba għandha tiġi ndirizzata lill-Kummissjoni kemm jista' jkun malajr, bit-tagħrif rilevanti kollu, l-aktar dwar kull modifikazzjoni fil-ħidmiet tal-kumpanija li jkunu marbutin mal-produzzjoni u l-bejgħ.(32) L-impurtaturi xorta jistgħu jgawdu mill-eżenzjoni tar-reġistrazzjoni jew tal-miżuri sakemm l-importazzjonijiet tagħhom huma minn esportaturi li jkunu ngħataw din l-eżenzjoni, u sakemm dawn ikunu skond l-Artikolu 13(4) tar-Regolament bażiku.(33) Fejn eżenzjoni tkun iggarantita, il-Kummissjoni, wara li tkun ikkonsultat il-Kumitat Konsultattiv, se tipproponi li ssir emenda f'dan ir-Regolament kif xieraq. Wara, l-eżenzjonijiet kollha li jingħataw se jiġu mmonitorjati biex tkun żgurata l-konformità mal-kundizzjonijiet stabbiliti f'dan.(34) Il-partijiet interessati kienu mgħarrfa dwar il-fatti essenzjali u l-kunsiderazzjonijiet li fuq il-bażi tagħhom il-Kunsill ħaseb li jestendi d-dazju definittiv kontra l-bejgħ bi prezz aktar baxx minn dak tas-suq li hemm fis-seħħ, u kienu wkoll ingħataw l-opportunità biex jagħtu l-kummenti tagħhom. Il-Kunsill ma rċieva l-ebda kummenti li setgħu iwasslu għal xi bdil fil-konklużjonijiet imsemmija fuq,ADOTTA DAN IR-REGOLAMENT:Artikolu 11. Id-dazju definittiv ta' kontra l-bejgħ bi prezz aktar baxx minn dak tas-suq impost bir-Regolament tal-Kunsill (KE) Nru 964/2003 fuq l-importazzjonijiet ta' tagħmir ta' tubi jew pajpijiet (għajr tagħmir fondut, flanġi jew tagħmir bil-kamin), tal-ħadid jew l-azzar (li ma jinkludix azzar abjad), b'dijametru ta' barra li ma jkunx aktar minn 609,6 mm, ta' għamla użata għall-issaldjar tarf ma' tarf jew għanijiet oħrajn, li jaqa' taħt il-kodiċi NM ex 7307 93 11 (kodiċi TARIC 7307 93 11 99), ex 7307 93 19 (kodiċi TARIC 7307 93 19 99), ex 7307 99 30 (kodiċi TARIC 7307 99 30 98) u ex 7307 99 90 (kodiċi TARIC 7307 99 90 98) u li jkun ġej mir-Repubblika tal-Poplu taċ-Ċina qed ikun hawnhekk estiż għall-importazzjoni ta' tagħmir ta' tubi jew pajpijiet (għajr tagħmir fondut, flanġi u tagħmir bil-kamin), tal-ħadid jew l-azzar(li ma jinkludix azzar abjad), b'dijametru ta' barra li ma jkunx aktar minn 609,6 mm, ta' għamla użata għall-issaldjar tarf ma' tarf jew għanijiet oħrajn, li bħalissa huma kklassifikati fil-kodiċi NM ex 7307 93 11 (kodiċi TARIC 7307 93 11 94), ex 7307 93 19 (kodiċi TARIC 7307 93 19 94), ex 7307 99 30 (kodiċi TARIC 7307 99 30 94) u ex 7307 99 90 (kodiċi TARIC 7307 99 90 94), ikkunsinnat mis-Sri Lanka, kemm jekk dan ikun ġie iddikjarat li ġej mis-Sri Lanka jew le.2. Id-dazju estiż bil-paragrafu 1 ta' dan l-Artikolu għandu jinġabar fuq l-importazzjonijiet irreġistrati skond l-Artikolu 2 tar-Regolament tal-Kummissjoni (KE) Nru 395/2004 u l-Artikoli 13(3) u 14(5) tar-Regolament tal-Kunsill (KE) Nru 384/96.3. Id-dispożizzjonijiet li hemm fis-seħħ dwar id-dazji doganali għandhom jgħoddu.Artikolu 21. It-talbiet għall-eżenzjoni mid-dazju estiż bl-Artikolu 1 għandhom isiru bil-miktub f'waħda mil-lingwi uffiċjali tal-Komunità, u għandhom ikunu ffirmati minn persuna awtorizzata li tirrappreżenta lill-applikant. It-talba għandha tintbagħat fl-indirizz li ġej:Il-Kummissjoni EwropeaDirettorat-Ġenerali għall-KummerċDirettorat BJ-79 5/16B - 1049 BrusselsFax (32 2) 295 65 05Telex COMEU B 21877.2. Il-Kummissjoni, wara li tkun ikkonsultat lill-Kumitat Konsultattiv, tista' tawtorizza, b'deċiżjoni, l-eżenzjoni ta' oġġetti impurtati, li ma jkunux jidhru li qed jevadu d-dazju ta' kontra l-bejgħ bi prezz iktar baxx minn dak tas-suq impost bir-Regolament (KE) Nru 964/2003, mid-dazju estiż bl-Artikolu 1 ta' dan ir-Regolament.Artikolu 3L-awtoritajiet tad-dwana qed ikunu ordanti biex ma jissuktawx bir-reġistrazzjoni ta' prodotti impurtati, li kienet ġiet stabbilita skond l-Artikolu 2 tar-Regolament (KE) Nru 395/2004.Artikolu 4Dan ir-Regolament għandu jidħol fis-seħħ fil-jum ta' wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, [...]Għall-KunsillIl-President